Sharon Isbin

Sharon Isbin (St. Louis Park, Minnesota, AEB, 1956ko abuztuaren 7a) estatubatuar gitarra-jotzaile klasikoa da. Lirismoa, teknika zehatza eta aldakortasunarengatik goraipatua da. Gainera nazioarteko gitarra klasikoko lehen emakume interpreteetako bat da.

 Biografia 
Sharon Isbin bederatzi urterekin hasi zen ikasten Varesen (Italia). Ondoren, Andrés Segovia, Oscar Ghiglia eta Rosalyn Turecken ikaslea izan zen. Johann Sebastian Bachen lauterako suiteak gitarra klasikora egokitzen lagundu zuen (G. Schirmerrek argitaratua). Yaleko Unibertsitateko Bachelor of Arts eta Unibertsitateko Musika Eskolako Musika Masterra amaitu zituen.
 Lanak 
ezkerrera|thumb|263x263px|Estatu Batuetako Sharon Isbin, Kroaziako Ana Vidovic eta Txinako Xuefei Yang gitarra-joleak, Munduko gitarra jaialdian, Paraguaiko Asunción Kulturgunea, 2011
Diskografia zabala du, eta hogei grabazio baino gehiago biltzen ditu. Musika barrokoa, Espainiako eta Latinoamerikako tradizioak, XX. mendea, crossover musika eta fusioko jazza bezalako arloak biltzen ditu.

Gitarrarako errepertorioa zabaltzeko egin duen lan garrantzitsuagatik da ezaguna, eta gitarra-jotzaile guztien artean bere musika-tresnarako kontzertu gehien agindu eta estreinatu zituena, baita bakarkako eta ganberako piezak ere. Nazioarteko palko nagusietan errezitaldiak egin ditu, besteak beste, New Yorkeko Carnegie Hall eta Avery Fisher Hall, Bostongo Symphony Hall, Washingtongo Kennedy Center, Torontoko Ford Center, Barbican Centre eta Londresko Wigungsaeboset Errege Antzokia, Amsterdamgo Concertgebouw, Municheko Herkulessaal, Madrilgo Errege Antzokia  eta Olinda (Pernambuco – Brasil,  2006ko irailaren 7a).

 Sariak 

 2000n Grammy saria: Instrumentu Bakarlarien Interpretazio Onena (orkestrarik gabe), Dreams Of A World - Works Of Lauro, Ruiz -Pipo & Duarte.

 2008an Guitar Player Readers’ Choice Awards: Gitarrista klasiko onena.

 2009an Grammy saria: Musika-tresnen interpretazio bakarlari onena (orkestrarik gabe), Journey To The New World.
 Torontoko Nazioarteko Lehiaketa.
 Municheko Nazioarteko Lehiaketa
 Madrilgo Nazioarteko Lehiaketa (Sofía Erregina).

 Erreferentziak 

 Kanpo estekak 

Kategoria:Minnesotarrak
Kategoria:Ameriketako Estatu Batuetako emakume musikariak
Kategoria:Ameriketako Estatu Batuetako biolin-jotzaileak
Kategoria:Grammy saridunak
Kategoria:Ameriketako Estatu Batuetako LGBT pertsonak